**ZMLUVA O UZAVRETÍ BUDÚCEJ KÚPNEJ ZMLUVY**  
uzavretá podľa § 289 a nasl. zákona č. 513/1991 Zb. Obchodného zákonníka

medzi týmito zmluvnými stranami

**Budúci predávajúci:**   
Obchodné meno: ................................

Sídlo: ................................

IČO: ................................

DIČ: ................................

IČ DPH: ................................

Číslo účtu: ................................

Zapísaný v: ................................

Za ktorého koná: ................................

(ďalej aj len ***„ budúci predávajúci“***)

a

**Budúci kupujúci:**   
Obchodné meno: ................................

Sídlo: ................................

IČO: ................................

DIČ: ................................

IČ DPH: ................................

Číslo účtu: ................................

Zapísaný v: ................................

Za ktorého koná: ................................

(ďalej aj len ***„budúci kupujúci“***)

(ďalej budúci predávajúci a budúci kupujúci spolu aj len ***„Zmluvné strany“***)

**Čl. I.**

**Úvodné ustanovenia**

1. Budúci predávajúci je výlučným vlastníkom: ……………………………………………………………………………………………………………………………………………………………………………………………… (ďalej aj len „vec“ alebo „tovar“).
2. Budúci kupujúci je osobou, ktorá má záujem o kúpu vyššie uvedenej veci v čl. I bode 1 tejto zmluvy.
3. Účelom tejto zmluvy je zabezpečiť spoluprácu zmluvných strán pri uzavretí budúcej kúpnej zmluvy, ktorej predmetom bude prevod vlastníckeho práva k veci uvedenej v čl. I bode 1 tejto zmluvy z budúceho predávajúceho na budúceho kupujúceho.

**Čl. II.**

**Predmet zmluvy**

1. Zmluvné strany sa dohodli, že za podmienok dohodnutých v tejto zmluve uzatvoria kúpnu zmluvu, ktorou budúci predávajúci prevedie na budúceho kupujúceho vlastnícke právo k veci uvedenej v čl. I bode 1 tejto zmluvy.
2. Zmluvné strany sa dohodli, že kúpna cena za veci uvedené v čl. 1 bode 1 tejto zmluvy bude ………………………………………………………………………………………..
3. Kúpnu cenu uvedenú v čl. II bode 2 tejto zmluvy zaplatí budúci kupujúci budúcemu predávajúcemu za nasledovných podmienok:

a) časť kúpnej ceny v sume ……………………… eur (slovom: …………………… eur) zaplatí budúci kupujúci budúcemu predávajúcemu v deň podpisu tejto zmluvy o budúcej kúpnej zmluvy.

b) zvyšnú časť kúpnej ceny v sume ……………………… eur (slovom: …………………… eur) zaplatí budúci kupujúci budúcemu predávajúcemu najneskôr v deň podpisu kúpnej zmluvy.

1. Zmluvné strany vyhlasujú, že pri určení kúpnej ceny uvedenej v bode 2 tohto článku zmluvy bol braný ohľad aj na prípadnú zmenu okolností, ktoré by mohli ovplyvniť cenu.

**Čl. III.**

**Doba uzavretia kúpnej zmluvy**

1. Zmluvné strany sa dohodli, že budúci kupujúci je oprávnený vyzvať budúceho predávajúceho na uzatvorenie budúcej zmluvy v termíne od ………………………….do …………………….
2. Zmluvné strany sa zaväzujú uzatvoriť kúpnu zmluvu bez zbytočného odkladu potom, ako budúci kupujúci vyzve budúceho predávajúceho na uzatvorenie kúpnej zmluvy, najneskôr však v lehote 7 dní od doručenia výzvy na uzatvorenie kúpnej zmluvy.
3. Zmluvné strany sa zaväzujú poskytnúť si vzájomnú súčinnosť pri rokovaní za účelom uzatvorenia kúpnej zmluvy.

**Čl. IV.**

**Ďalšie ustanovenia**

1. Budúci predávajúci vyhlasuje, že nie je obmedzený v nakladaní s vecou uvedenou v čl. I bode 1 tejto zmluvy.

2. Budúci predávajúci sa zaväzuje, že po podpísaní tejto zmluvy neuskutoční žiadny úkon, ktorým by zmaril uzatvorenie kúpnej zmluvy, predmetom ktorej bude vec uvedená v čl. I bode I tejto zmluvy. V opačnom prípade zodpovedá budúcemu kupujúcemu za vzniknutú škodu.

3. Budúci kupujúci prehlasuje, že pred podpisom tejto zmluvy sa oboznámil so stavom veci uvedenej v čl. I bode 1 tejto zmluvy na základe osobnej obhliadky a v tomto stave uvedenú vec kúpi.

4. Zmluvné strany sa dohodli, že ak nedôjde medzi nimi k dohode o budúcej zmluve, určí obsah zmluvy nasledovná tretia osoba (rozhodca): .............................................................

**Čl. V.**

**Zánik zmluvy**

* + - 1. Zmluva zaniká:

a) ak oprávnená strana nevyzve zaviazanú stranu splniť záväzok v lehote uvedenej v čl. III bode 1 tejto zmluvy,

1. ak okolnosti, z ktorých strany zrejme vychádzali pri vzniku tohto záväzku, sa do tej miery zmenili, že nemožno od zaviazanej strany rozumne požadovať, aby zmluvu uzavrela. K zániku však dochádza, len keď zaviazaná strana túto zmenu okolností oznámila bez zbytočného odkladu oprávnenej strane.
2. V prípade, ak nedôjde k uzatvoreniu kúpnej zmluvy z dôvodov na strane budúceho predávajúceho, zaväzuje sa budúci predávajúci vrátiť budúcemu kupujúcemu vyplatenú prvú časť kúpnej ceny uvedenej v čl. II bode 3 písm. a) tejto zmluvy, a to v lehote 5 kalendárnych dní od doručenia písomnej výzvy budúceho kupujúceho.

**Čl. VI.**

**Záverečné ustanovenia**

1. Zmluva o budúcej kúpnej zmluve nadobúda platnosť a účinnosť dňom jej podpisu oboma zmluvnými stranami.
2. Zmluva bola vypracovaná v dvoch vyhotoveniach, pričom každá zo zmluvných strán obdrží jeden rovnopis zmluvy.
3. Túto zmluvu je možné meniť alebo dopĺňať len po vzájomnej dohode zmluvných strán v písomnej forme.
4. Vzťahy osobitne touto zmluvou neupravené sa riadia ustanoveniami Obchodného zákonníka.
5. Zmluvné strany sa dohodli, že ak niektoré ustanovenie tejto zmluvy sa stane neplatným, ostatné ustanovenia tejto zmluvy zostávajú naďalej v platnosti, pričom za neplatné bude možné považovať len to ustanovenie, ktorého sa dôvod neplatnosti týka. V prípade neplatnosti ustanovenia sa zmluvné strany zaväzujú neplatné ustanovenie nahradiť novým, ktoré bude v súlade so všeobecne záväznými právnymi predpismi Slovenskej republiky a zároveň bude zodpovedať účelu tejto zmluvy.
6. Zmluvné strany prehlasujú, že ich prejavy vôle byť viazaní touto zmluvou sú slobodné, jasné, určité a zrozumiteľné. Zmluvná voľnosť oboch zmluvných strán nie je ničím obmedzená a zmluvu nepodpisujú v tiesni, v omyle, a ani za nápadne nevýhodných podmienok.
7. Zmluvné strany prehlasujú, že sú plne spôsobilé na uzavretie tejto zmluvy. Pred podpisom tejto zmluvy si ju prečítali, obsahu porozumeli a plne s ním súhlasia. Na znak svojej vôle byť viazaní touto zmluvou ju podpisujú.

|  |  |
| --- | --- |
| V ......................., dňa: ................... | V ......................., dňa: ................... |
| .......................................... | .......................................... |
| Za budúceho predávajúceho: | Za budúceho kupujúceho: |